CELEX: 32018D0998
Language: el
Date: 2018-07-12 00:00:00
Title: Εκτελεστική απόφαση (ΕΕ) 2018/998 της Επιτροπής, της 12ης Ιουλίου 2018, για την τροποποίηση του παραρτήματος I της απόφασης 2009/177/ΕΚ όσον αφορά το καθεστώς της Κροατίας για τη νόσο του έρπητα του ψαριού σαζάνι (νόσος KHV), το καθεστώς της Φινλανδίας για τη λοιμώδη αιματοποιητική νέκρωση (ΛΑΝ), τον κατάλογο των απαλλαγμένων από την Bonamia ostreae περιοχών της Ιρλανδίας και τον κατάλογο των απαλλαγμένων από τη Marteilia refringens περιοχών του Ηνωμένου Βασιλείου, καθώς και για την τροποποίηση του παραρτήματος I της απόφασης 2010/221/ΕΕ όσον αφορά τον κατάλογο των απαλλαγμένων από τον ερπητοϊό των στρειδιών 1 μvar (OsHV-1 μVar) περιοχών του Ηνωμένου Βασιλείου [κοινοποιηθείσα υπό τον αριθμό C(2018) 4381] (Κείμενο που παρουσιάζει ενδιαφέρον για τον ΕΟΧ)

16.7.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 178/9
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/998 ΤΗΣ ΕΠΙΤΡΟΠΉΣ
   της 12ης Ιουλίου 2018
   για την τροποποίηση του παραρτήματος I της απόφασης 2009/177/ΕΚ όσον αφορά το καθεστώς της Κροατίας για τη νόσο του έρπητα του ψαριού σαζάνι (νόσος KHV), το καθεστώς της Φινλανδίας για τη λοιμώδη αιματοποιητική νέκρωση (ΛΑΝ), τον κατάλογο των απαλλαγμένων από την Bonamia ostreae περιοχών της Ιρλανδίας και τον κατάλογο των απαλλαγμένων από τη Marteilia refringens περιοχών του Ηνωμένου Βασιλείου, καθώς και για την τροποποίηση του παραρτήματος I της απόφασης 2010/221/ΕΕ όσον αφορά τον κατάλογο των απαλλαγμένων από τον ερπητοϊό των στρειδιών 1 μvar (OsHV-1 μVar) περιοχών του Ηνωμένου Βασιλείου
   
      
         [κοινοποιηθείσα υπό τον αριθμό C(2018) 4381]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 43 παράγραφος 2, το άρθρο 49 παράγραφος 1, το άρθρο 50 παράγραφος 3, το άρθρο 51 παράγραφος 2 και το άρθρο 53 παράγραφος 3,
   Εκτιμώντας τα ακόλουθα:
   
               (1)
            
            
               Στο μέρος Γ του παραρτήματος I της απόφασης 2009/177/ΕΚ της Επιτροπής (2) παρατίθεται ο κατάλογος κρατών μελών, ζωνών και διαμερισμάτων που χαρακτηρίζονται απαλλαγμένα από ορισμένες νόσους οι οποίες αναφέρονται στο μέρος II του παραρτήματος IV της οδηγίας 2006/88/ΕΚ.
            
         
               (2)
            
            
               Στον κατάλογο αυτό, επί του παρόντος, ολόκληρη η επικράτεια της Κροατίας χαρακτηρίζεται απαλλαγμένη από τη νόσο του έρπητα του ψαριού σαζάνι (νόσος KHV) και ολόκληρη η επικράτεια της Φινλανδίας χαρακτηρίζεται απαλλαγμένη από τη λοιμώδη αιματοποιητική νέκρωση (ΛΑΝ). Ωστόσο, τα τελευταία χρόνια, τα εν λόγω κράτη μέλη έχουν δηλώσει διάφορες εστίες των συγκεκριμένων νόσων, αντίστοιχα.
            
         
               (3)
            
            
               Αμφότερα τα κράτη μέλη διαβίβασαν στην Επιτροπή πληροφορίες από τις οποίες προκύπτει ότι έλαβαν μέτρα σύμφωνα με την οδηγία 2006/88/ΕΚ για να αντιμετωπισθούν αυτές οι εστίες. Τα μέτρα αυτά βρίσκονται ακόμη σε εξέλιξη σε ορισμένες περιοχές.
            
         
               (4)
            
            
               Στον εν λόγω κατάλογο, επί του παρόντος, ολόκληρη η ακτογραμμή της Ιρλανδίας χαρακτηρίζεται απαλλαγμένη από την Bonamia ostreae, με εξαίρεση οκτώ κόλπους. Λόγω πρόσφατης εστίας της Bonamia ostreae που σημειώθηκε σε άλλο κόλπο στην περιοχή της Ιρλανδίας που παρατίθεται ως απαλλαγμένη από την εν λόγω νόσο, έχουν τεθεί σε εφαρμογή, και εξακολουθούν να εφαρμόζονται, περιορισμοί σύμφωνα με την οδηγία 2006/88/ΕΚ.
            
         
               (5)
            
            
               Επιπλέον, ολόκληρη η ακτογραμμή της Βόρειας Ιρλανδίας χαρακτηρίζεται απαλλαγμένη από τη Marteilia refringens. Ωστόσο, το Ηνωμένο Βασίλειο έχει δηλώσει δύο εστίες της εν λόγω νόσου σε δύο διαφορετικούς κόλπους στη Βόρεια Ιρλανδία. Έχουν τεθεί σε εφαρμογή, και εξακολουθούν να εφαρμόζονται, περιορισμοί μετακινήσεων σύμφωνα με την οδηγία 2006/88/ΕΚ.
            
         
               (6)
            
            
               Σύμφωνα με τις πληροφορίες που εστάλησαν από την Κροατία, τη Φινλανδία, την Ιρλανδία και το Ηνωμένο Βασίλειο, οι οικείες περιοχές δεν θα πρέπει να αναφέρονται ως απαλλαγμένες από τις αντίστοιχες νόσους και, ως εκ τούτου, η γεωγραφική οριοθέτηση των απαλλαγμένων από τη νόσο περιοχών για την Κροατία, τη Φινλανδία, την Ιρλανδία και το Ηνωμένο Βασίλειο θα πρέπει να επικαιροποιηθεί.
            
         
               (7)
            
            
               Στο παράρτημα I της απόφασης 2010/221/ΕΕ της Επιτροπής (3) παρατίθεται ο κατάλογος των κρατών μελών, ζωνών και διαμερισμάτων που θεωρούνται απαλλαγμένα από ορισμένες νόσους οι οποίες δεν αναφέρονται στο μέρος II του παραρτήματος IV της οδηγίας 2006/88/ΕΚ.
            
         
               (8)
            
            
               Επί του παρόντος, στον εν λόγω κατάλογο, το έδαφος της Βόρειας Ιρλανδίας στο Ηνωμένο Βασίλειο θεωρείται απαλλαγμένο από τον ερπητοϊό των στρειδιών 1 μvar (OsHV-1 μVar) με εξαίρεση ορισμένους κόλπους. Λόγω πρόσφατης εστίας του ιού OsHV-1 μVar που εκδηλώθηκε σε άλλο κόλπο, θα πρέπει να επικαιροποιηθεί η γεωγραφική οριοθέτηση της απαλλαγμένης από τη νόσο περιοχής για το Ηνωμένο Βασίλειο.
            
         
               (9)
            
            
               Επομένως, το παράρτημα I της απόφασης 2009/177/ΕΚ και το παράρτημα I της απόφασης 2010/221/ΕE θα πρέπει να τροποποιηθούν αναλόγως.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο μέρος Γ του παραρτήματος I της απόφασης 2009/177/ΕΚ, στον πίνακα, η τέταρτη στήλη «Γεωγραφική οριοθέτηση της περιοχής απαλλαγμένης από ασθένειες (κράτος μέλος, ζώνες ή διαμερίσματα)» τροποποιείται ως εξής:
   
               1)
            
            
               στη γραμμή «Λοιμώδης αιματοποιητική νέκρωση (ΛΑΝ)», η καταχώριση για την Κροατία αντικαθίσταται από το ακόλουθο κείμενο: «Το σύνολο της επικράτειας, με εξαίρεση τις ακόλουθες ζώνες: τη ζώνη που αποτελείται από τις επιχειρήσεις παραγωγής υδατοκαλλιέργειας στο Donji Miholjac (αριθμός έγκρισης 2HR0109) μαζί με τον ποταμό Drava από το φράγμα Dubrava έως τις εκβολές του στον ποταμό Δούναβη και τη ζώνη που αποτελείται από τις επιχειρήσεις παραγωγής υδατοκαλλιέργειας στο Grudnjak (αριθμός έγκρισης 2HR0177) μαζί με ολόκληρο το υδάτινο ρεύμα του ποταμού Vučica έως τις εκβολές του στον ποταμό Karašica και από εκεί τον ποταμό Karašica έως τις εκβολές του στον ποταμό Drava»·
            
         
               2)
            
            
               στη γραμμή «Λοιμώδης αιματοποιητική νέκρωση (ΛΑΝ)», η καταχώριση που αφορά τη Φινλανδία αντικαθίσταται από το ακόλουθο κείμενο: «Το σύνολο της επικράτειας, με εξαίρεση το παράκτιο διαμέρισμα στο Ii, Kuivaniemi, και τις ακόλουθες περιοχές λεκάνης απορροής: 14.72 Virmasvesi, 14.73 Nilakka, 4.74 περιοχή Saarijärvi και 4.41 περιοχή Pielinen»·
            
         
               3)
            
            
               στη γραμμή «Μόλυνση από Bonamia ostreae», η καταχώριση για την Ιρλανδία αντικαθίσταται από το ακόλουθο κείμενο:
               «Ολόκληρα τα παράλια της Ιρλανδίας, εκτός από:
               
                           1.
                        
                        
                           Cork Harbour·
                        
                     
                           2.
                        
                        
                           Galway Bay·
                        
                     
                           3.
                        
                        
                           Ballinakill Harbour·
                        
                     
                           4.
                        
                        
                           Clew Bay·
                        
                     
                           5.
                        
                        
                           Achill Sound·
                        
                     
                           6.
                        
                        
                           Loughmore, Blacksod Bay·
                        
                     
                           7.
                        
                        
                           Lough Foyle·
                        
                     
                           8.
                        
                        
                           Lough Swilly·
                        
                     
                           9.
                        
                        
                           Kilkieran Bay.»·
                        
                     
         
               4)
            
            
               στη γραμμή «Μόλυνση από Marteilia refringens», η καταχώριση για το Ηνωμένο Βασίλειο αντικαθίσταται από το ακόλουθο κείμενο:
               «Ολόκληρα τα παράλια της Μεγάλης Βρετανίας.
               Ολόκληρα τα παράλια της Βόρειας Ιρλανδίας, εκτός από το Belfast Lough και το Dundrum Bay.
               Ολόκληρα τα παράλια των νήσων Guernsey και Herm.
               Η παράκτια περιοχή των διαμερισμάτων της νήσου Jersey: η περιοχή αποτελείται από την παλιρροιακή και άμεση παράκτια περιοχή μεταξύ του μέσου ύψους της πλημμυρίδας επί της νήσου Jersey και νοητής γραμμής που χαράσσεται σε απόσταση τριών ναυτικών μιλίων από το μέσο ύψος της άμπωτης της νήσου Jersey. Η περιοχή βρίσκεται στο νορμανδοβρετανικό κόλπο, στη νότια πλευρά της Μάγχης.
               Ολόκληρα τα παράλια της νήσου του Μαν.».
            
         Άρθρο 2
   Στο παράρτημα I της απόφασης 2010/221/ΕΕ, στον πίνακα, στην τέταρτη στήλη «Γεωγραφική οριοθέτηση της περιοχής στην οποία εφαρμόζονται εγκεκριμένα εθνικά μέτρα», στη γραμμή «Ερπητοϊός των στρειδιών 1 μνar (OsHV-1 μVar)», η καταχώριση για το Ηνωμένο Βασίλειο αντικαθίσταται από το ακόλουθο κείμενο:
   
      «Η επικράτεια της Μεγάλης Βρετανίας, εκτός των River Roach, River Crouch, Blackwater Estuary και River Colne στο Essex, της βόρειας ακτής του Kent, του Poole Harbour στο Dorset και του River Teign στο Devon
      Η επικράτεια της Βόρειας Ιρλανδίας εκτός των Dundrum Bay, Killough Bay, Lough Foyle, Carlingford Lough, Larne Lough και Strangford Lough
      Το έδαφος της νήσου Guernsey».
   
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 12 Ιουλίου 2018.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 328 της 24.11.2006, σ. 14.
   
      (2)  Απόφαση 2009/177/ΕΚ της Επιτροπής, της 31ης Οκτωβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά το πρόγραμμα επιτήρησης και εξάλειψης και τον χαρακτηρισμό κρατών μελών, ζωνών και διαμερισμάτων ως απαλλαγμένων από ασθένειες (ΕΕ L 63 της 7.3.2009, σ. 15).
   
      (3)  Απόφαση 2010/221/ΕΕ της Επιτροπής, της 15ης Απριλίου 2010, για την έγκριση εθνικών μέτρων με σκοπό τον περιορισμό του αντικτύπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου (ΕΕ L 98 της 20.4.2010, σ. 7).